เทพบุตรทรนง

***เทพบุตรทรนง*** (; ) เป็นละครชุดฮ่องกงยอดนิยม ผลิตโดยสถานีโทรทัศน์ "ทีวีบี" นำแสดงโดย เหลียงเฉาเหว่ย และ องเหม่ยหลิง โดยออกอากาศครั้งแรกในปี พ.ศ. 2528 กลายเป็นละครฮิตในปีนั้น ไม่เพียงเพราะพล็อตเรื่องดีและนักแสดงนำที่แข็งแกร่ง แต่ยังเป็นเพราะนางเอกของเรื่อง องเหม่ยหลิง ฆ่าตัวตายในระหว่างการออกอากาศ ซึ่งทำให้ผู้ชมลืมไม่ลง เรตติงเฉลี่ยต่อตอน 53 จุดเปิด (มีจำนวนผู้ชมดูสดหน้าจอทีวีในฮ่องกง เกือบ สามล้านคนดูต่อตอน) กลายเป็นละครยอดนิยมสามอันดับแรกแห่งปี

## เนื้อเรื่อง
โจว เจี้ยนหง (เหลียง เฉาเหว่ย) เติบโตมากับพ่อถึง 2 คนที่อ้างว่าเป็นพ่อที่แท้จริง แต่เนื่องจากแม่ของเขาเสียชีวิตตั้งแต่ยังเล็ก ดังนั้นเขาเลยไม่ทราบว่าใครเป็นพ่อที่แท้จริงของเขากันแน่ หลังจากจบการศึกษาจากมหาวิทยาลัย "จีฮานอง" เขาได้งานที่เหมาะกับเขาใน บริษัท เครื่องประดับและพยายามอย่างหนักเพื่อจะทำงานให้บรรลุผลสำเร็จ แต่การดำเนินงานในการเจรจาธุรกิจเขากลับพบว่าผู้บังคับบัญชาและเพื่อนร่วมงานของเขาบางคนได้หาประโยชน์จาก บริษัท เขาจึงร้องเรียนต่อประธานบริษัท Yang Zhaoan (Guan Haishan) ต่อมาเขาถูกชื่นชมมากและการงานก็เจริญก้าวหน้าอย่างรวดเร็ว

โจวเจี้ยนหง ได้พบกับตำรวจสาว "เซี่ยปี้ฮว๋า" (อง เหม่ยหลิง) และทนายความหญิง หลินเชี่ยวเหวิน (เฉิน หมิ่นเอ๋อ) และ "กง ติงเหว่ย" (หลี่ เหลี่ยงเหว่ย) ที่อยู่นอก Zhao'an ได้เรียนรู้เกี่ยวกับ Shaowen ผ่านการแนะนำ Jianhong และกระตือรือร้นแสวงหาการติดตามในเวลาเดียวกัน Shaowen รู้ Jianhong ฉันยอมรับว่าตัวเองเป็นคนสนิทดังนั้นฉันจึงยอมรับความรักของ Tianwei
อย่างไรก็ตามการพัฒนาทางอารมณ์ระหว่าง Jianhong, Bihua, Tianwei และ Shaowen ก็พัวพัวและพันกัน

Zhao'an พบว่า Jianhong เป็นหลานชายของเขาและรู้สึกตื่นเต้นมากเขาตัดสินใจที่จะปลูกฝังให้เขาไปรับ บริษัท เครื่องประดับในอนาคตเรื่องนี้บอกกับลูกชาย Yang Zhijian ว่าเขาโกรธมากดังนั้นเขาต้องการให้ Jianhong ออกและเขาต้องล้างคนต่างด้าว ใช้อำนาจในการยึดอำนาจ

## นักแสดง
### นักแสดงนำ
*เหลียง เฉาเหว่ย รับบท "โจว เจี้ยนหง"
*อง เหม่ยหลิง รับบท "เซี่ย ปี้หว้า"
*หลี่ เหลียงเหว่ย รับบท "เจียงเทียนเว่ย"
*เฉิน หมิ่นเอ๋อ รับบท "หลิน เส้าเหวิน"

### นักแสดงสมทบ
*หลิวตัน รับบท โจวหย่ง

*เซียะหวี่ รับบทเป็น โจวฉางโหย่ว

*โอวหยางเพ่ยซัน รับบท เหอเพ่ยเพ่ย

*หลิวจ้าวหมิง รับบทเป็น พ่อของ เซี่ยปี้หว้า

*เถาต้าหวี่ รับบทเป็น น้องชายของ เซี่ยปี้หว้า

*หลี่กั๋วหลิน รับบทเป็น ผู้กองหวังเอ๋อกัง (หัวหน้าของ เซี่ยปี้หว้า)

*หวงเหวินฮุ่ย รับบทเป็น เซี่ยชุนหลิง

*ไป๋เหวินเปียว รับบทเป็น พ่อของ หลินเส้าเหวิน

*กวนไห่ซาน รับบทเป็น หยางจ้าวอัน

*เซียงอี้ รับบทเป็น หยาง เป่าฉี

*ฉินเพ่ย รับบทเป็น พ่อของเจียงเทียนเว่ย

*หลิวเจียง รับบทเป็น หยางจื้อเจียน

*อู๋จวินหยู รับบทเป็น ภรรยาของหยางจื้อเจียน

*ฉินหวง รับบทเป็น ต้าเผิง

*อู๋ม่งต๊ะ รับบทเป็น เฉินชิง

*ไช่เจี่ยหลี่ รับบทเป็น เมยเหม่ย (น้องสาวของเหอเพ่ยเพ่ย)

*จูเถี่ยเหอ รับบทเป็น อาซัน (น้องชายของหยางจ้าวอัน หรือ อาของเจียงเทียนเว่ย)

*สือเจียน รับบทเป็น คุณฮั้ว

### ตัวประกอบ (ออกไม่กี่ฉาก)
*โอวหยางเจิ้นหัว รับบทเป็น พิธีกรในรายการโทรทัศน์
*เส้าเหม่ยฉี รับบทเป็น แอนนา (ลูกสาวบุญธรรมคุณฮั้ว และเป็นสาวประชาสัมพันธ์ในบาร์)

## ผลตอบรับ
ละครเรื่องนี้เป็นละครฮิต ซึ่งเป็นละครแนวสากลยุคใหม่ เรื่องที่ 2 ในชีวิตการแสดงของ องเหม่ยหลิง และเป็นการเจอกันครั้งแรกของเธอ และ เหลียงเฉาเหว่ย หลังจากที่ทั้งสองคนต่างจับมือลงนามเซ็นต่อสัญญา 5 ปี กับทางค่ายทีวีบี

ในช่วงสัปดาห์แรก (22 เมษายน-26 เมษายน) ของการเปิดตัวละครออนแอร์เรื่องนี้ลงสู่จอทีวีในเกาะฮ่องกง ได้รับการต้อนรับอย่างอบอุ่นและเรตติ้งก็สูงมาก โดยได้รับเรตติ้งเฉลี่ยห้าวัน คือ 50 จุดเปิดเท่ากับมีจำนวนผู้ชมดูสดหน้าจอทีวีเฉลี่ยต่อตอน 50 % ของทั้งเกาะฮ่องกง สร้างความพึงพอใจให้แก่ฝ่ายผลิตของละครเรื่องนี้และผู้หลักผู้ใหญ่ของช่องทีวีบี 

แต่ทว่าพอมาสัปดาห์ที่สอง เรตติ้งกลับตกฮวบลงมามาก ผลตอบรับกลับไม่ได้รับความสนใจจากคนดูเท่าที่ควรจะเป็น สาเหตุเนื่องมาจากปัญหาของทีมเขียนบทที่เขียนบทบาทของ องเหม่ยหลิง ออกมาดูไม่เหมือนบุคลิกของ ตำรวจหญิง ที่ผู้ชมคุ้นเคย และมีบางสื่อถึงขนาดติว่า บทบาทของเธอในเรื่องนี้และการแต่งตัวที่ดูเหมือนใส่ชุดวอร์ม ในหลาย ๆ ฉาก ทำให้เธอดูเหมือนครูสอนพลานามัย มากกว่า 

จนกระทั่งเธอได้ออกมาให้สัมภาษณ์กับทางสื่อว่า เธอเล่นไปตามบทบาทที่ได้รับจากผู้เขียนบท ที่ต้องการให้บุคลิกของตำรวจหญิงที่เธอแสดงในเรื่องนี้ มีความแตกต่างจาก บทตำรวจหญิง ที่คนอื่นแสดงในเรื่องอื่น ๆ โดยพยายามสื่อให้ผู้ชมรู้ว่า ตำรวจหญิง ไม่จำเป็นต้องเข็มแข็ง, ดุดัน และฉลาด เสมอไป แต่ในทางตรงกันข้ามละครชุดนี้ได้สะท้อนให้ผู้ชมได้เห็นถึงอีกมุมหนึ่งของตำรวจหญิงที่มีความเปราะบาง, อ่อนไหว และไม่จำเป็นต้องฉลาดไปทุกเรื่อง ฉันคิดว่าตำรวจหญิงไม่ควรมีภาพลักษณ์ที่ตายตัว

ต่อมา เธอได้ถูกเรียกเข้าไปพูดคุย กับผู้ใหญ่ทางต้นสังกัดทีวีบี และมีความเห็นว่าจะให้ องเหม่ยหลิง หยุดพักรับเล่นละครแนวสากลระยะยาว เพราะดูเธอจะเหมาะกับละครแนวโบราณ และแนวสากลย้อนยุค มากกว่า

เหตุการณ์นี้ องเหม่ยหลิง เธอได้แสดงความเห็นต่อสื่อฉบับหนึ่งว่า
"มันตลกที่มีบางคนเห็นว่า ฉันไม่เหมาะกับละครแนวยุคสมัยใหม่ ฉันมองว่ามันเป็นความคิดเห็นของคนบางคนเท่านั้น ฉันว่าฉันเหมาะกับละครทุกแนว"

แต่แล้วในวันที่ 14 พฤษภาคม 2528 ช่วงที่กำลังออนแอร์ละครเรื่องนี้อยู่เข้าสู่ตอนที่สิบสอง ก็ได้เกิดโศกนาฏกรรมขึ้นมา เมื่อ ดาราสาวชื่อดัง องเหม่ยหลิง นางเอกของเรื่อง ได้ตัดสินใจฆ่าตัวตาย โดยการรมแก๊สในห้องพัก จากปัญหาภาวะทางอารมณ์
ทำให้ละครสากลชุดนี้ เรตติ้งกลับมาพุ่งกระฉูดขึ้นมาอีกครั้งจนกลายเป็นที่นิยมและถูกจดจำ จากแฟนละครมากที่สุดอีกเรื่องหนึ่งของเธอ

## การฉายซ้ำในฮ่องกง
ได้มีการรีรัน 2 ครั้ง ที่ฮ่องกง 
*ในเดือน กันยายน ปีพ.ศ. 2530
*ในเดือน พฤษภาคม ปีพ.ศ. 2532
ช่วงเวลา 14.15 ถึง 15.15 น.

## ออกอากาศในไทย
ออกอากาศ 2 ครั้งในไทยและลงม้วนวีดีโอให้เช่าทั่วประเทศ

*ครั้งแรกในไทยทางช่อง 3 หลังจาก องเหม่ยหลิง เสียชีวิตครบรอบ 1 ปี เมื่อวันที่ 15 พฤกษาคม พ.ศ. 2529 (1986) - 9 กรกฎาคม พ.ศ. 2529 (1986) เวลา 21.30-22.30 น. (จันทร์-ศุกร์)
*มีการรีรันซ้ำอีกครั้งในรอบดึกทางช่อง 5 ในปีพ.ศ. 2532 (1989) จันทร์-ศุกร์ ช่วงเวลา 22.00-23.00 น. 

ละครชุดนี้ผลตอบรับในไทยดี และเป็นหนึ่งในผลงานของ องเหม่ยหลิง ที่แฟน ๆ ของเธอจดจำ

## อ้างอิง

*ย้อนอดีต : เทพบุตรทรนง จาก baidu

หมวดหมู่:ละครแนวแอ็คชั่น
หมวดหมู่:ละครโทรทัศน์ฮ่องกงในปี พ.ศ. 2528
หมวดหมู่:ละครโทรทัศน์ฮ่องกง
หมวดหมู่:รายการโทรทัศน์ช่อง 3
หมวดหมู่:ละครโทรทัศน์ช่องทีวีบี
## แหล่งข้อมูล